Надзея Кучар

**Надзе́я Анато́леўна Ку́чар** ( 18 траўня 1983 году, Менск, Беларусь) — беларуская опэрная сьпявачка (сапрана), салістка Муніцыпальнага тэатру Сант’яга, Вялікага тэатру Жэнэвы і пермскага тэатру опэры і балету, запрошаная артыстка Вялікага тэатру Беларусі, «Сьпявак сьвету — 2015».

## Біяграфія
Нарадзілася ў Менску. Маці — Зоя Якаўлеўна (філёляг, Менск, Беларусь), старэйшая сястра — Юлія (загадчыца касай у аддзяленьні банку), сярэдняя сястра — Кацярына (рэжысэр масавых мерапрыемстваў), муж — Дзьмітры (сымфанічны дырыжор, Менск, Беларусь).

Вялікую ролю ў жыцьці Надзеі адыграла РГА «Беларускі дзіцячы фонд»: у 7 гадоў будучай артыстцы паставілі «сардэчны» дыягназ, была патрэбная апэрацыя, а на той час, 1990 год, яе рабілі толькі ў адной клініцы ў СССР — у Коўне ў прафэсара Юргіса Брэдзікіса. Для гэтага былі патрэбныя грошы, у бацькоў іх не было. Маці звярнулася ў Дзіцячы фонд, які ўзяў выдаткі на сябе.

З 10 гадоў сьпявала ў дзіцячым хоры, саліравала да 17 гадоў. Першая песьня, сьпетая сольна ў хоры, — «Радзіма мая дарагая» на музыку Ўладзімера Алоўнікава.

У 2003 годзе з адзнакай скончыла Менскі дзяржаўны музычны каледж імя М. І. Глінкі па спэцыяльнасьці «Музыказнаўства» і тры сэзоны адпрацавала ў хоры ў Нацыянальным акадэмічным Вялікім тэатры опэры і балету.

У 2006 годзе стала ляўрэатам 1-й прэміі конкурсу вакалістаў у рамках Міжнароднага фэстывалю духоўнай музыкі «Магутны Божа» (Магілёў, Рэспубліка Беларусь).

У 2007 годзе — ляўрэат 1-й прэміі двух міжнародных конкурсаў: Бібігулуль Тулегенавай (Казахстан) і Ірыны Багачовай у Санкт-Пецярбургу.

Таксама ў 2007 годзе адбыўся першы опэрны дэбют у театры опэры і балету Санкт-Пецярбурскай кансэрваторыі — партыя Марфы ў опэры Рымскага-Корсакава «Царская нявеста». А ў 2009 ужо на прафэсійнай сцэне — у Міхайлаўскім тэатры — Надзея дэбютавала ў партыі Віялеты ў опэры Вэрдзі «Травіята». У гэтым жа тэатры яна выканала іншыя вядучыя партыі для лірыка-каларатурнага сапрана (Прынцеса Еўдасія ў опэры Галеві «Жыдоўка», Оскар у опэры Вэрдзі «Баль-Маскарад»).

Надея Кучар вядзе актыўную канцэртную дзейнасьць. Так, за час вучобы ў кансэрваторыі пад кіраўніцтвам Сяргея Стадлера яна ўзяла ўдзел у шматлікіх праектах, выканала партыю Лючыі («Лючыя дзі Ламмермур» Гаэтана Даніцэці), Марыі («Іван IV» Жоржа Бізэ), Серафіма («Хрыстос на Масьлічнай гары» Людвіга ван Бетховена), сапрана ў Рэквіюме Моцарта.

У кастрычніку 2010 году ў Пекіне адбыўся першы сольны канцэрт на сцэне пекінскай канцэртнай залі. Партыю фартэпіяна выканаў нязьменны канцэртмайстар, ляўрэат міжнародных конкурсаў Дзьмітры Паўлій. У 2011 годзе скончыла Санкт-Пецярбурскую дзяржаўную кансэрваторыю імя М. А. Рымскага-Корсакава па спэцыяльнасьці «сольныя сьпевы» (клас прафэсара Тамары Навічэнка; камэрная кляса — Ізотава Кіра Ўладзімераўна).

21 мая 2012 году выканала галоўную ролю ў прэм’ернай расейскай пастаноўцы опэры Паскаля Дзюсапэна *Медзьдзеятэрыял* у межах 6-га Дзягілеўскага фэстывалю ў Пермі, дырыжор — Тэадор Курэнтзіс. За гэтую ролю атрымала Залатую Маску .

У чэрвені 2012-га сумесна з дырыжорам Тэадорам Курэнтзісам и аркестрам MusicAeterna запісала праграму твораў францускага кампазытара часоў барока Рамо для лэйбла Sony Classical.

У верасьні 2012 году Надзея выйграла Гран-Пры . Таксама на гэтым конкурсе яна была ўзнагароджана прызом глядацкіх сымпатыяў і прызам за найлепшае выкананьне абавязковага твору Эпэ Муляйна «Et fit lux».

У чэрвені 2014 дэбютавала ў ролі Эльвіры ў опэры В. Беліні «Пурытане» у Муніцыпальным тэатры Сант’яга, Чылі: пастанова Эміліё Сагі, дырыгент Хасэ Мігель Пэрэс-Сьера.

20 кастрычніка 2014 году гуказапісвальная кампанія «Sony Classical» вырабіла дыск «Sound of Light» з музыкай Жана-Філіпа Рамо (аркестар Musica Aeterna, дырыжор — Тэадор Курэнтзіс).

У красавіку 2015 году Надзея другі раз стала ляўрэаткай прэміі «Залатая маска» ў намінацыі «Опэра — жаночая роля» за выкананьне партыі Доньі Ісабэль, (Персел «Каралева індэйцаў», Тэатар опэры і балету, Перм)

У чэрвені 2015 году выйграла Міжнародны конкурс опэрных сьпевакоў «Сьпявак сьвету» (BBC Cardiff Singer of the World) у Кардыфе, на якім прадстаўляла родную Беларусь.

У верасні 2015 году дэбютавала ў ролі Мальды ў патрыятычнай опэры Джаакіна Расіні «Вільгельм Тэль» у Вялікім тэатры Жэнэвы.

З 2018 году — запрошаная артыстка Вялікага тэатра Беларусі.

## Рэпэртуар
* Н. А. Рымскі-Корсакаў, «Царская нявеста» (Марфа)
* М. І. Глінка, «Жыцьцё за цара» (Антаніда)
* Н. А. Мартынаў, «Вішнёвы сад» (Ранеўская)
* В. Беліні, «Пурытане» (Эльвіра)
* Дж. Вэрдзі, «Травіята» (Віялета)
* Дж. Вэрдзі, «Баль-Маскарад» (Оскар)
* В. А. Моцарт, «Чароўная флейта» (Царыца ночы)
* В. А. Моцарт, «Вясельле Фігаро» (Графіня)
* Г. Даніцэцьці, «Лючыя ды Лямэрмур» (Лючыя)
* Ж. Бізэ, «Іван Грозны» (Марыя)
* Ж. Ф. Галеві, «Жыдоўка» (Прынцэса Яўдоксія)
* П. Дзюсапен, «Medeamaterial» (Мэдэя)
* Ж. Масьне, «Папялушка» (Фея)
* Дж. Пучыні, «Багема» (Мюзэта)
* Ж. Офенбах, «Казкі Гофмана» (Алімпія)
* Г. Пёрсел, «Каралева індзейцаў» (Донья Ісабель)
* І. С. Бах, Магніфікат (сапрана)
* Л. В. Бетховен, «Хрыстос на Масьлічнай гары» (Серафім)
* В. А. Моцарт, Рэквіем (сапрана)
* И. Стравінскі, «Свадебка» (сапрана)
* Дж. Вердзі, Рэквіем (сапрано)
* І. Брамс, Нямецкі рэквіем (сапрана)
* Г. Ф. Гендэль, Dixit Dominus (сапрана)
* К. Орф, Карміна Бурана (сапрана)

## Прызнаньне
Першыя прэміі на конкурсе вакалістаў у межах міжнароднага фэстывалю «Магутны Божа» (Магілёў, Беларусь, 2005), на Міжнародным конкурсе вакалістаў Бібігуль Тулегенавай (Алма-Ата, Казахстан, 2007), Міжнародным конкурсе опэрных сьпевакоў «Санкт-Петербург» (2007), II Міжнародным конкурсе маладых опэрных сьпевакоў памяці М. Д. Міхайлава ў Чэбаксарах (2011), Міжнароднага конкурсу вакалістаў у Галяндыі, Міжнародны конкурс опэрных сьпевакоў «Сьпявак Сьвету» (BBC Cardiff Singer of the World, 2015) і інш.

Паўфіналістка міжнароднага конкурсу «Опэралія» Плясыда Дамінга.

## Крыніцы

## Вонкавыя спасылкі
* Радзіма, мая дарагая! Салістка Надзея Кучар. Мінск, хор «Кантылена»
* Салістка Надзея Кучар. Мінск, хор «Кантылена»
* Штраус. Вясеньні вальс. Салісткі Наддзея Кучар і Вольга Кірыкава. Запіс 2000 г.
* Вердзі. Арыя Джыльды, Рахманінаў. Арыя Франчэскі. Выконвае Надзея Кучар. 2011 г.
* Tchaikovsky Competition
* Георгі Сьвірыдаў. Любоў сьвятая. Выконвае Надзея Кучар. 20.11.2011
* Выступление на конкурсе ў Галяндыі. 2012
* Надежда Кучер в опере Medeameterial
* https://web.archive.org/web/20160305013105/http://www.lun.com/Pages/NewsDetail.aspx?dt=2014-06-03&PaginaId=35&bodyid=0

Катэгорыя:Нарадзіліся ў Менску
Катэгорыя:Беларускія опэрныя сьпевакі і сьпявачкі
Катэгорыя:Беларускія сапрана